கேள்வி: ஹஜ்ரா பேகம் பற்றி தகவல் சொல்.
பதில்: ஹஜ்ரா பேகம் ( ''Hajrah Begum'' ) (1910-2003) ஓர் இந்திய அரசியல்வாதியாவார். இந்தியப் பொதுவுடைமைக் கட்சியின் தலைவரான இவர் 1954 முதல் 1962 வரை இந்திய மகளிர் தேசிய கூட்டமைப்பு பொதுச் செயலாளராக இருந்தார்.
கேள்வி: ஹஜ்ரா பேகம் - சுயசரிதை என்பது என்ன?
பதில்: ஹஜ்ரா பேகம் 1910 இல் ஒரு பணக்கார குடும்பத்தில் பிறந்து, ராம்பூர், உத்தரப் பிரதேசம் வளர்ந்தார். இவரின் தந்தை மீரட் நீதிபதியாக இருந்தார். இந்தியா திரைப்பட நடிகையும், நடன இயக்குநருமான சோரா சேகல் இவரது சகோதரியாவார். ஹஜ்ரா பேகம் தனது உறவினரைத் திருமணம் செய்து கொண்டார். ஆனால் விரைவில் விவாகரத்து செய்துவிட்டு தனது மகனுடன் தனது தந்தையின் வீட்டிற்குத் திரும்பினார். இந்தக் காலகட்டத்தில் இவர், இந்தியப் பொதுவுடமை தலைமைக்கு எதிரான மீரட் சதி வழக்கு குறித்த நீதித்துறை செயல்முறையால் ஈர்க்கப்பட்டார்.
கேள்வி: ஹஜ்ரா பேகம் - பிரித்தனில் குறித்து விரிவாக சொல்லுங்கள்.
பதில்: 1933 ஆம் ஆண்டில், பேகம் தனது மகனுடன் பெரிய பிரித்தானியா சென்றார். அங்கு மான்டேசொரி கல்வி கற்பித்தல் படிப்பைப் படித்தார். பிரித்தனில் படிக்கும் போது, கிரேட் பிரிட்டன் பொதுவுடமைக் கட்சியில் சேர்ந்த முதல் இந்தியர்களில் இவரும் ஒருவர். இவர் இந்திய மார்க்சிஸ்ட் மாணவர்களின் குழுவில் இருந்தவர்.
கேள்வி: ஹஜ்ரா பேகம் - அரசியல் பற்றி நீங்கள் என்ன அறிந்துள்ளீர்கள்?
பதில்: இவர் 1935 இல் சோவியத் ஒன்றியம் சென்றார் 1935 இல் பேகம் கே. எம். அசரப், இசட் . ஏ அகமது மற்றும் சஜ்ஜாத் ஜாகிர் ஆகியோருடன் பிரித்தனிலிருந்து இந்தியா திரும்பினார். இந்தியா திரும்பியதும், இவர் இசட் . ஏ அகமதுவை மணந்தார். இருவரும் இந்தியப் பொதுவுடைமைக் கட்சியின் முழுநேர கட்சி உறுப்பினர்களாக ஆனார்கள். இவர் பிரயாக்ராஜ் காங்கிரசு சோசலிசக் கட்சியில் தீவிரமாக செயல்பட்டார். அங்கு இவர் ரயில்வே கூலிகள், பத்திரிகை தொழிலாளர்கள் மற்றும் விவசாயிகளை ஒன்றிணைத்தார். அலகாபாத்தில் உள்ள காங்கிரசு சோசலிசக் கட்சியின் இளம் தலைவர்களின் முக்கிய குழுவில் இசட் . ஏ அகமது, கே. எம். அசரப் மற்றும் ராம் மனோகர் லோகியா ஆகியோருடன் இவரும் ஒரு பகுதியாக இருந்தார்; லோகியாவைத் தவிர மற்ற அனைவரும் கட்சிக்கு மறைமுகமாகப் பணியாற்றும் உறுப்பினர்களாக இருந்தனர். அந்த நேரத்தில் பேகம் ஒரு சில பெண் உறுப்பினர்களில் ஒருவராக இருந்தார். பேகம், 1940 இல் அகில இந்திய மகளிர் மாநாடு அமைப்புச் செயலாளராக ஆனார். மேலும் அதன் உறுப்பு இந்தி மொழி அமைப்பான ''ரோஷ்னி'' என்ற பத்திரிக்கையை திருத்தி வெளியிட்டார். ''குவாமி ஜாங்கின்'' வார இதழில் அடிக்கடி பங்களித்தார். இவர் 1949 இல் லக்னோ சிறையில் ஐந்து மாதங்கள் சிறையில் அடைக்கப்பட்டார், மேலும் அவர் விடுதலையான பிறகு மறைமுகமாக பணிபுரிந்தார். இவர் 1952 இல் வியன்னா நடந்த உலக அமைதி மாநாட்டில் பங்கேற்றார். ஹஜ்ரா பேகம் 1954 முதல் 1962 வரை இந்திய மகளிர் தேசிய கூட்டமைப்பு நிறுவியவர்களில் ஒருவராகவும், அதன் முன்னாள் பொதுச் செயலாளராகவும் இருந்தார்.
கேள்வி: ஹஜ்ரா பேகம் - இறப்பு பற்றி விளக்கவும்.
பதில்: ஹஜ்ரா பேகம் 20 ஜனவரி 2003 அன்று நீண்ட காலமாக நோய்வாய்ப்பட்ட பின்னர் இறந்தார்.